Euroopa Liidu Teataja L 160 , 26/06/1999 Lk 0018 - 0020



Nõukogu määrus (EÜ) nr 1253/1999, 17. mai 1999, millega muudetakse määrust (EMÜ) nr 1766/92 teraviljaturu ühise korralduse kohta ja tunnistatakse kehtetuks määrus (EMÜ) nr 2731/75, milles sätestatakse hariliku nisu, rukki, odra, maisi ja kõva nisu standardkvaliteet EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust, [3] võttes arvesse regioonide komitee arvamust, [4] võttes arvesse Euroopa Kontrollikoja arvamust [5] ning arvestades, et: (1) pärast ühise põllumajanduspoliitika 1992. aasta reformi on turgude tasakaalustatus märkimisväärselt paranenud; (2) lisaks sekkumishinna alandamisele on maade tootmisest kõrvaldamine 1992. aastal kasutuselevõetud teatud põllukultuuride tootjate toetussüsteemi alusel aidanud säilitada kontrolli tootmise üle, samal ajal kui hindade konkurentsivõime tõus on lubanud kasutada siseturul märkimisväärseid lisakoguseid teravilja peamiselt loomasöödana; (3) kui pindalamaksete tõstmisest seoses põllukultuuride toetussüsteemiga vastavalt nõukogu 17. mai 1999. aasta määrusele (EÜ) nr 1251/1999, millega kehtestatakse toetussüsteem teatud põllukultuuride tootjatele, [6] ei tulene teisiti, peaks selleks, et tõhustada 1992. aasta reformi mõju, tugevdama hindade konkurentsivõimet edasise sekkumishindade alandamisega, vähendades neid kahes järgus turvalise tasemeni; vajaduse korral tuleb sekkumishinda lõplikult alandada, et tagada eelkõige parem turu tasakaalustatus; (4) standardkvaliteedi sätetel pole enam praktilist tähendust ja seetõttu tuleks need kehtetuks tunnistada; (5) et muudest viljadest kui teraviljast toodetud tärklise hinda ja kokkuleppeid kompensatsioonide suhtes on alati reguleeritud teraviljaturgude ühise korraldusega, siis peaksid nende kokkulepete muudatused järgima teraviljade suhtes võetud meetmeid, kartulitärklise tootmiseks mõeldud kartulite miinimumhinda ja nende kartulite kasvatajatele makstavaid toetusi tuleks seetõttu kohandada kooskõlas teravilja hindade alandamisega; kartulikasvatajatele on maksed kinnitatud kõrgemal tasemel kui samad maksed teravilja puhul, võttes arvesse, et vähendatakse tootmiskvoote, mis on kehtestatud nõukogu 27. juuli 1994. aasta määrusega (EÜ) nr 1868/94 kartulitärklise tootmise kvootide süsteemi kohta; [7] (6) komisjon peaks üksikasjalike eeskirjade alusel avama ja haldama kooskõlas asutamiselepingu artikliga 300 sõlmitud lepingutest või muudest komisjoni õigusaktidest tulenevaid tariifikvoote; (7) arvestades maailmaturuhindade mõju siseturuhindadele, tuleks selgitada tingimusi, mis võimaldaksid komisjonil kohaldada siseturu stabiliseerimiseks vajalikke meetmeid, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1766/92 [8] muudetakse käesolevaga järgmiselt. 1. Artikli 1 lõige 2 asendatakse järgmisega: "2. Käesolevat määrust kohaldatakse hoolimata meetmetest, mis on sätestatud nõukogu 17. mai 1999. aasta määruses (EÜ) nr 1251/1999, millega kehtestatakse toetussüsteem teatud põllukultuuride tootjatele [9]." 2. Artikkel 3 asendatakse järgmisega: "Artikkel 3 1. Sekkumisega hõlmatava teravilja sekkumishinnad kinnitatakse järgmiselt: - 110,25 EUR/t majandusaastaks 2000/2001, - 101,31 EUR/t alates majandusaastast 2001/2002. Mais kehtivad maisi ja terasorgo sekkumishinnad kehtivad edasi sama aasta juulis, augustis ja septembris. 2. Sekkumishindu hakatakse igakuiselt tõstma kas osa või kogu majandusaasta jooksul. Igakuiste hinnatõusude suurus ja arv määratakse kindlaks vastavalt asutamislepingu artikli 37 lõikes 2 sätestatud korrale. 3. Sekkumishind kehtib ladustatavate kaupade hulgimüügi etapil enne mahalaadimist. See hind kehtib kõigis iga teravilja tarvis määratud ühenduse sekkumiskeskustes. 4. Käesolevas määruses määratud hindu võidakse muuta vastavalt tootmise ja turu arengule kooskõlas asutamislepingu artikli 37 lõikes 2 sätestatud korraga. Eelkõige võetakse turu arengut silmas pidades vastu otsus lõplikult vähendada sekkumishindu alates majandusaastast 2002/2003." 3. Artikkel 8 asendatakse järgmisega: "Artikkel 8 1. Kartulitärklise tootmiseks mõeldud kartulite miinimumhind kehtestatakse järgmiselt: - 194,05 EUR/t majandusaastaks 2000/2001, - 178,31 EUR/t alates majandusaastast 2001/2002. See hind kehtib ühe tonni tärklise tootmiseks kuluva vabrikusse tarnitud kartulikoguse kohta. Otsus miinimumhinna edasise vähendamise kohta alates majandusaastast 2002/2003 võetakse vastu, arvestades teravilja sekkumishindade lõplikku vähendamist. 2. Kartulitärklise tootmiseks mõeldud kartulite kasvatajatele kehtestatakse toetussüsteem. Makse suurus kehtib ühe tonni tärklise tootmiseks kuluva kartulikoguse kohta. See kehtestatakse järgmiselt: - 98,74 EUR/t majandusaastaks 2000/2001, - 110,54 EUR/t alates majandusaastast 2001/2002. Arvestades teravilja sekkumishindade lõplikku vähendamist, võidakse summat 110,54 EUR/t alates majandusaastast 2002/2003 suurendada. Toetusi makstakse ainult nende kartulikoguste eest, mis on kaetud külvieelse lepinguga kartulikasvataja ja tärklisetootja vahel sellisele ettevõtjale eraldatud kvoodi ulatuses, nagu viidatud nõukogu 27. juuli 1994. aasta määruse (EÜ) nr 1868/94 (millega kehtestatakse kartulitärklise tootmise kvoodisüsteem) [*] EÜT L 197, 30.7.1994, lk 4. Määrust on viimati muudetud määrusega (EÜ) nr 1284/98 (EÜT L 178, 23.6.1998, lk 3). artikli 2 lõikes 2. 3. Miinimumhinda ja toetust korrigeeritakse vastavalt kartulite tärklisesisaldusele. 4. Kui olukord kartulitärklise turul seda nõuab, võtab nõukogu vajalikud meetmed vastavalt asutamislepingu artikli 37 lõikes 2 sätestatud korrale. 5. Komisjon võtab käesoleva artikli rakendussätted vastu artiklis 23 sätestatud korra kohaselt." 4. Artikli 12 lõige 1 asendatakse järgmise tekstiga: "1. Kooskõlas asutamislepingu artikliga 300 või muude asutamislepingule vastavate komisjoni õigusaktidega sõlmitud lepingutest tulenevaid artiklis 1 loetletud toodete tariifikvoote avatakse ja hallatakse vastavalt rakendussätetele, mis on vastu võetud artiklis 23 sätestatud korra kohaselt." 5. Artikkel 16 asendatakse järgmisega: "Artikkel 16 1. Kui artiklis 1 loetletud ühe või mitme toote noteeringud või hinnad maailmaturul ulatuvad tasemeni, mis häirib või ähvardab häirida ühenduse turu varustamist ja kui kõnealune olukord tõenäoliselt jätkub või halveneb, tuleb võtta asjakohaseid meetmeid. Selliseid meetmeid võib võtta kaitseabinõudena äärmise vajaduse korral. 2. Käesoleva artikli rakendussätted võetakse vastu artiklis 23 sätestatud korra kohaselt." Artikkel 2 Käesolevaga tunnistatakse kehtetuks nõukogu 29. oktoobri 1975. aasta määrus (EMÜ) nr 2731/75, millega kehtestatakse hariliku nisu, rukki, odra, maisi ja kõva nisu standardkvaliteet. [11] Artikkel 3 1. Käesolev määrus jõustub seitsmendal päeval pärast selle avaldamist Euroopa Ühenduste Teatajas. 2. Käesolevat määrust kohaldatakse alates majandusaastast 2000/2001. 3. Majandusaastatel 1998/1999 ja 1999/2000 kohaldatakse jätkuvalt määrust (EMÜ) nr 2731/75. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. mai 1999 Nõukogu nimel eesistuja K.-H. Funke [1] EÜT C 170, 4.6.1998, lk 1. [2] Arvamus tehti teatavaks 6. mail 1999 (Euroopa Ühenduste Teatajas seni avaldamata). [3] EÜT C 284, 14.9.1998, lk 55. [4] EÜT C 93, 6.4.1999, lk 1. [5] EÜT C 401, 22.12.1998, lk 3. [6] EÜT L 160, 26.6.1999, lk 1. [7] EÜT L 197, 30.7.1994, lk 4. Määrust on viimati muudetud määrusega (EÜ) nr 1284/98 (EÜT L 178, 23.6.1998, lk 3). [8] EÜT L 181, 1.7.1992, lk 21. Määrust on viimati muudetud komisjoni määrusega (EÜ) nr 923/96 (EÜT L 126, 24.5.1996, lk 37). [9] EÜT L 160, 26.6.1999, lk 1. [11] EÜT L 281, 1.11.1975, lk 22. Määrust on viimati muudetud määrusega (EÜ) nr 2594/97 (EÜT L 351, 23.12.1997, lk 10). --------------------------------------------------